Valgretsalderen er 18 år. Stemmeafgivning er obligatorisk og er et af de ansvarsområder, der er beskrevet i forfatningen, som en borger skal udøve. Den lovgivende magt ligger hos [[parlament]]et, der har to kamre – Repræsentanternes Hus og Senatet. Parlamentet med 750 pladser udpeger en [[premierminister]], der skal danne regering. I Repræsentanternes Hus med 500 medlemmer, vælges de 400 ved [[Valgmetode|kredsmandater]] og de resterende 100 som listemandater, ved brug af to stemmesedler. Senatets medlemmer valgtes tidligere i direkte valg, men siden forfatningsændringen i 2016, er [[senator]]erne udpeget for en femårig periode af militæret, primært NCPO, der er en forkortelse for militærets ''Nationale Komite for Fred og Orden''. Hvis senatorerne har enstemmighed for en premierministerkandidat behøver denne kandidat således kun 126 stemmer fra Repræsentanternes Hus, svarende til 25,2 [[procent]] af de folkevalgte parlamentarikere, for at opnå flertal.<ref>{{cite news |url=https://www.bangkokpost.com/news/politics/1633434/prayut-defends-senators-selection |title=Prayut defends senators' selection |work=[[Bangkok Post]] |date=22. februar 2019 | access-date=26. februar 2019 |language=en}}</ref><ref>{{cite news |url=https://www.thaipbsworld.com/thailands-two-ballot-electoral-system-comes-into-force/ |title=Thailand’s two-ballot electoral system comes into force |work=[[Thai PBS]] |date=22. november 2021 |access-date=22. november 2021  |language=en}}</ref>
Politik